પોરબંદરમાં છેલ્લા ર4 કલાક દરમિયાન 17 મી.મી. જેટલો (પોણો ઇંચ) વરસાદ વરસી ગયો છે અને આ વરસાદને કારણે ચોપાટીના મેળા મેદાનમાં અનેક જગ્યાએ પાણી ભરાઇ ગયા છે. તા. ર/9 થી તા. 7 /9 એમ છ દિવસનો જન્માષ્ટમીનો લોકમેળો યોજાવાનો છે એ જ મેદાનમાં વરસાદના પાણી ભરાઇ ગયા હોવાથી નાના ધંધાથ}આેનો સામાન પણ પલળી ગયો હતો. તો બીજીબાજુ અખાડા પાસે રાઇડસ ફીટ કરવામાં આવી રહી છે ત્યાં પણ વરસાદી પાણી ભરાઇ ગયું હોવાથી નગરપાલિકાના તંત્ર દ્વારા પમ્પ મુકીને પાણી કાઢવાની કામગીરી હાથ ધરવામાં આવી હતી.